CELEX: 32021R0571
Language: da
Date: 2021-01-20 00:00:00
Title: Kommissionens delegerede forordning (EU) 2021/571 af 20. januar 2021 om ændring af bilaget til Europa-Parlamentets og Rådets forordning (EU) nr. 609/2013 for så vidt angår listen over stoffer, der kan tilsættes til modermælkserstatninger og tilskudsblandinger, babymad og forarbejdede fødevarer baseret på cerealier (EØS-relevant tekst)

8.4.2021   
               
               
                  DA
               
               
                  Den Europæiske Unions Tidende
               
               
                  L 120/1
               
            
         KOMMISSIONENS DELEGEREDE FORORDNING (EU) 2021/571
         af 20. januar 2021
         om ændring af bilaget til Europa-Parlamentets og Rådets forordning (EU) nr. 609/2013 for så vidt angår listen over stoffer, der kan tilsættes til modermælkserstatninger og tilskudsblandinger, babymad og forarbejdede fødevarer baseret på cerealier
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (1), særlig artikel 16, og
         ud fra følgende betragtninger:
         
                     (1)
                  
                  
                     Der er i bilaget til forordning (EU) nr. 609/2013 fastsat en liste over stoffer, der kan tilsættes til en eller flere af de i denne forordnings artikel 1, stk. 1, omhandlede kategorier af fødevarer.
                  
               
                     (2)
                  
                  
                     I henhold til bilaget til forordning (EU) nr. 609/2013 er det i øjeblikket tilladt at tilsætte calcium-L-methylfolat som kilde til folat til fødevarer til særlige medicinske formål og til kosterstatning til vægtkontrol.
                  
               
                     (3)
                  
                  
                     På baggrund af en ansøgning om, at anvendelsen af calcium-L-methylfolat som en kilde til folat også tillades i modermælkserstatninger, tilskudsblandinger, forarbejdede fødevarer baseret på cerealier og babymad på de niveauer, der er nødvendige for at opfylde kravene vedrørende sammensætning for folat, der er fastsat i EU-lovgivningen for disse fødevarer, anmodede Kommissionen Den Europæiske Fødevaresikkerhedsautoritet (»autoriteten«) om at fremsætte en udtalelse om stoffets sikkerhed og biotilgængelighed, når det tilsættes til de pågældende fødevarer. I sin udtalelse af 27. november 2019 (2) konkluderede autoriteten, at calcium-L-methylfolat er en kilde, hvorfra folat er biotilgængelig, og at det er sikkert under de foreslåede anvendelsesformål og anvendelsesniveauer for målgruppen, som er spædbørn (< 12 måneder) og småbørn (12-< 36 måneder).
                  
               
                     (4)
                  
                  
                     Kommissionen mener, at autoritetens udtalelse giver tilstrækkeligt grundlag til at fastslå, at calcium-L-methylfolat ikke giver anledning til betænkeligheder med hensyn til sikkerheden som en kilde til folat, når det anvendes i modermælkserstatninger, tilskudsblandinger, forarbejdede fødevarer baseret på cerealier og babymad på de krævede niveauer. Calcium-L-methylfolat bør derfor opføres på listen i bilaget til forordning (EU) nr. 609/2013 som en kilde til folat i disse kategorier af fødevarer.
                  
               
                     (5)
                  
                  
                     Forordning (EU) nr. 609/2013 bør derfor ændres i overensstemmelse hermed.
                  
               VEDTAGET DENNE FORORDNING:
         
            Artikel 1
            Bilaget til forordning (EU) nr. 609/2013 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 181 af 29.6.2013, s. 35.
         
            (2)  EFSA's NDA-panel, Scientific Opinion on Calcium l-methylfolate as a source of folate added for nutritional purposes to infant and follow-on formula, baby food and processed cereal-based food, EFSA Journal, doi: 10.2903/j.efsa.2020.5947.
      
      
         
            BILAG
            I bilaget til forordning (EU) nr. 609/2013 foretages følgende ændring:
            
                        a)
                     
                     
                        for stoffet »Folat« affattes rækken vedrørende »calcium-L-methylfolat« således:
                        
                                    »calcium-L-methylfolat
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X«